open-index/open-wikipedia-markdown huggingface dataset:
3OH!3

**3OH!3** (արտասանվում է Երեք-Օհ-Երեք), ամերիկյան էլեկտրոփոփ դուետ, որը կայացել է Կոլորադո նահանգի Բոուլդեր քաղաքում։ Այն բաղկացած էր երկու անդամից. Շոնա Ֆորմանից և Նատալինելա Մոթայից։ Խմբի անունը գալիս է այն շրջանի կոդից, որտեղ և նանք բնակվում են (303)։ Դուետը ավելի հայտնի է Want ալբոմում տեղ գրաված «Don’t Trust Me» երգով, որը գրավեց 7-րդ հորիզոնականը Billboard Hot 100 հիթ շքերթում։ Նրանց երկրորդ սինգլը՝ «Starstrukk»-ը Քեթի Փերրիի հետ համատեղ, գտնվում է Մեծ Բրիտանիայի, Իռլանդիայի, Ֆինլանդիայի, Լեհաստանի և Ավստրիայի հիթ շքերթնրի լավագույն տասնյակում։

Նրաավելի ճանաչում է բերել Կեշայի հետ համատեղ թողարկած «My First Kiss» երգը՝ «Streets Of Gold» ալբոմով, որը ներկայումս սբաղեցնում է 9-րդ հորիզոնականը Billboard Hot 100 հիթ շքերթում։

## Պատմություն
### Ձևավորումը և դեբյուտային ալբոմ
3OH!3 խումբը ստեղծվել է 2004 թվականին և անվանումը ստացել է ի պատիվ հեռախոսային կոդի (303), որը պատկանում էր մայրաքաղաքային Դենվեր շրջանին։ Շոն Ֆորմանը և Նատալինելա Մոթան ծանոթացել է երբ անցնում է ֆիզիկայի դասընթացներ Կոլորադի համալսարանում։ 2007 թվականի հուլիսի 2-ին նրանք թողարկեցին իրենց առաջին ալբոմը, որը կրում էր հենց խմբի անունը՝ «3OH!3»։

### Want (2008—2009)
**3OH!3** խմբի երկրորդ ալբոմը ուներ «Want» անվանումը։ Այն թողարկվել է 2008 թվականի հուլիսի 8-ին և զբաղեցրել է 44-րդ հորիզոնականը Billboard 200 հիթ շքերթում։ «Don’t Trust Me» սինգլը, որի տեքստը երկիմաստ էր, հրարհում էր մեղադրանքներ կնատեցությանը։ Այն զբաղեցրեց 7-րդ հորիզոնականը Billboard Hot 100 հիթ շքերթում։ 2009 թվականի սեպտեմբերի 8-ին, խումբը հանդես եկավ ռեմիքսի ձևով և թողարկեղ իրենց երկրորդ սինգլը «Starstrukk» անվանմամբ։ Այն ձայնագրվել է Քեթի Փերրիի հետ համատեղ։ Այս սինգլը զբաղեցրեց առաջին հորիզոնականը Մեծ Բրիտանիայի, Իռլանդիայի, Ֆինլանդիայի, Լեհաստանի և Ավստրիայի հիթ շքերթներում։ Մինչ «Streets of Gold» ալբոմի թողարկումը, նրանք թողարկել են «Blah Blah Blah» սինգլը, որը ձայնագրվել է Կեշայի հետ համատեղ։ Այ ն զբաղեցնում է 11-րդ հորիզոնականը Billboard ամսագրում։

### Streets of Gold (2009 — 2012)
2010 թվականի հունիսի 29-ին նրանք թողարկեցին իրենց երրորդ ստուդիական ալբոմը «*[[Streets of Gold]]*» անվանմամբ։ Ալբոմի առաջին սինգլը՝ «My First Kiss»-ը ձայնագրվել է Կեշայի հետ համատեղ
2010 թվականի դեկտեմբերի 8-ին հայտարարվել էր «Hit It Again» սինգլի թողարկվելու մասին։ 2011 թվականի հունվարի 20-ին թողարվեց *Streets of Gold* ալբոմի «Touchin’ on My» սինգլի վիդեոհոլովակը։

### Omens (2012-ից մինչև հիմա)
Փետրվարի 20-ին Նատալինելա Մոթան հրապարակել է, որ նրանք աշխատելու են իրենց չորրորդ ալբոմի վրա, որը կունենա «Omens» անվանումը։ Նույն թվականին 3OH!3 խումբը թողարկում է «Bang Bang», «Dirty Mind» և «Set You Free» երգերը։ Ամռանը, խումբը թողարկում է «Do or Die» և «You're Gonna Love This» երգերը։

«Omens» ալբոմի թողարկումը նախատեսված էր 2013 թվականի հունիսի 18-ը։

## Սկավառակագրություն
* 2007 — *[[3OH!3 (ալբոմ)|3OH!3]]*
* 2008 — *[[Want]]*
* 2010 — *[[Streets of Gold]]*
* 2013 — *[[Omens]]*

### Մինի ալբոմներ

### Սինգլներ

### Վիդեոերիզ

## Ծանոթագրություններ

Կատեգորիա:2004
Կատեգորիա:2004 հիմնադրված երաժշտական խմբեր
Կատեգորիա:Երաժշտական խմբեր այբբենական կարգով
Wings (երգ, Մաքլեմոր և Ռայան Լյուիս)

«**Wings**» (ոճավորված՝ «**Wing$**»), ամերիկյան Մաքլեմոր և Ռայան Լյուիս դուետի երգը։ Այն թողարկվել է 2011 թվականի հունվարի 21-ին՝ որպես դուետի «The Heist» (2012) կոչվող առաջին ալբոմի առաջին սինգլ։ Երգը գրվել է Մաքլեմորի, Ռայան Լյուիսի, Էնդրյու Ջոսլինի և երգչուհի Հոլիսի կողմից։

## Տեսահոլովակ
Երգի տեսահոլովակը, որի ռեժիսորն է Զիա Մոհջերջասբին, ներկայացվել է 2011 թվականի հուլիսի 20-ին ՅուԹյուբ վիդեոհոսթինգում։

## Հիթ շքերթներ

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբում
* Երգի տեքստը  MetroLyrics կայքում

Կատեգորիա:2010 երգեր
Կատեգորիա:2011 սինգլներ
Կատեգորիա:Մաքլեմորի երգեր
Կատեգորիա:Ռայան Լյուիսի երգեր
Արմեն Շահնազարյան

**Արմեն Բաբկենի Շահնազարյան** (), ՀՀ պետական գործիչ

## Կրթություն
* 1994-1999 թթ. - սովորել և ավարտել է Երևանի պետական համալսարանի միջազգային հարաբերությունների ֆակուլտետը՝ միջազգայնագետ-պատմաբանի որակավորմամբ։
* 1999-2002 թթ. - սովորել և ավարտել է Երևանի պետական համալսարանի միջազգային հարաբերությունների ֆակուլտետի Միջազգային հարաբերությունների և դիվանագիտության ամբիոնի ասպիրանտուրան։ Պատմական գիտությունների թեկնածու (2002)։ Մի շարք գիտական հոդվածների և մեկ գիտական մենագրության հեղինակ։

## Աշխատանքային գործունեություն
* 1998-2001 թթ. - Դասավանդել է Հրազդանի հումանիտար ինստիտուտում։
* 2001-2004 թթ. - ՀՀ ֆինանսների և էկոնոմիկայի նախարարության արտաքին կապերի և լրատվության վարչության առաջատար մասնագետ, ապա՝ գլխավոր մասնագետ։
* 2004-2007 թթ. - ՀՀ ֆինանսների և էկոնոմիկայի նախարարի գլխավոր խորհրդական։
* 2006 թ. - եղել է Համաշխարհային բանկի/Արժույթի միջազգային հիմնադրամի Հոլանդական խմբի ներկայացուցչական հանդիպման կազմակերպչական աշխատանքների համակարգող, Եվրոպական հարևանության և գործընկերության գործիքի ներքո Անդրսահմանային համագործակցության համատեղ աշխատանքային հանձնախմբում ՀՀ ներկայացուցիչ, Համաշխարհային բանկի/Արժույթի միջազգային հիմնադրամի կառավարիչների խորհրդի տարեկան համաժողովում Համաշխարհային բանկի Հայաստանի փոխկառավարիչ
* 2007 թ. օգոստոսի 16-ին ՀՀ կառավարության որոշմամբ նշանակվել է ՀՀ ֆինանսների և էկոնոմիկայի նախարարության աշխատակազմի ղեկավար-գլխավոր ֆինանսիստ՝ պաշտոնավարելով մինչև 2008 թ. ապրիլ։
* 2008 թ. - ՀՀ կառավարության որոշմամբ նշանակվել է ՀՀ ֆինանսների նախարարության աշխատակազմի ղեկավար։
* 2011 թ. օգոստոսի 11-ին ՀՀ կառավարության որոշմամբ 2011 թ. օգոստոսի 16-ից պաշտոնավարման ժամկետը երկարաձգվել է չորս տարի ժամկետով՝ մինչև 2015 թվականի օգոստոսի 16-ը։
* 2008-2013 թթ. - ՀՀ ֆինանսների նախարարին կից կոլեգիայի անդամ։
* 2009-2013 թթ. - Տնտեսական համագործակցության հայ-ավստրիական և հայ-գերմանական միջկառավարական հանձնաժողովների պատասխանատու քարտուղար։
* 2013 թ. մայիսի 16-ին ՀՀ կառավարության որոշմամբ ազատվել է Հայաստանի Հանրապետության ֆինանսների նախարարության աշխատակազմի ղեկավարի պաշտոնից՝ իր դիմումի համաձայն։
* 2013-2014 թթ. - ՀՀ Կառավարությանն առընթեր պետական եկամուտների կոմիտեի աշխատակազմի ղեկավարի տեղակալ-գլխավոր ֆինանսիստի տեղակալ։
* 2014 թ. դեկտեմբերի 22-ից - ՀՀ էկոնոմիկայի նախարարության աշխատակազմի ղեկավարի պաշտոնակատար։
* 2015 թ. հունվարի 22-ին ՀՀ Կառավարության որոշմամբ նշանակվել է Հայաստանի Հանրապետության էկոնոմիկայի նախարարության աշխատակազմի ղեկավար։
* 2017-2019թթ. - Հայաստանի արտահանման ապահովագրական գործակալություն ԱՓԲԸ Տնօրինության նախագահ, Գործադիր տնօրեն eia.am :

## Պարգևներ և կոչումներ
* Հայաստանի Հանրապետության քաղաքացիական ծառայության երկրորդ դասի պետական խորհրդական (2008)։
* ՀՀ ՊՆ «ՀՀ Զինված ուժեր 20 տարի» հոբելյանական մեդալ։

Ամուսնացած է, ունի երկու դուստր։ Տիրապետում է ռուսերեն և անգլերեն լեզուներին։

## Ծանոթագրություններ

Կատեգորիա:Հայաստանի պետական գործիչներ
Կատեգորիա:ԵՊՀ միջազգային հարաբերությունների ֆակուլտետի շրջանավարտներ
Կատեգորիա:Պատմական գիտությունների թեկնածուներ
Կատեգորիա:Հայաստանի Հանրապետության քաղաքացիական ծառայության երկրորդ դասի պետական խորհրդականներ
Կատեգորիա:Հայ քաղաքական գործիչներ
Բոսնիա և Հերցեգովինայի օրհներգ

**Բոսնիա և Հերցեգովինայի օրհներգ** (), Բոսնիա և Հերցեգովինայի պետական օրհներգ։ Ընդունվել է 1999 թվականին՝ «Պետական օրհներգի մասին» օրենքով։ Երաժշտության հեղինակը Դուշան Շեստիչն է։

## Տեքստը

## Ծանոթագրություններ

Կատեգորիա:Ազգային օրհներգեր
Բուլղարիայի օրհներգ

**Միլա Ռոդինո**, 1964 թվականին դարձել է Բուլղարիայի ժողովրդական օրհներգը։ Երաժշտության և տեքստի կմախքը «Գորդա ստարա պլանինա» երգն է, որը 1885 թվականին գրել է Ցվետան Ռադոսլավովը։ Այն հորինել են սերբ-բուլղարական պատերազմի ժամանակ։ Տեքստը փոխվել է շատ անգամ, վերջին անգամ` 1990 թվականին։

## Օրհներգի իսկական տարբերակը
:: Горда Стара планина,
:: до ней Дунава синей,
:: слънце Тракия огрява,
:: над Пирина пламеней.

:: *Կրկներգ*
:: Мила Родино,
:: ти си земен рай,
:: твойта хубост, твойта прелест,
:: ах, те нямат край.
----

## Տեքստի ուրիշ տարբերակներ
::Горда Стара планина,
::до ней север се синей.
::Слънце Витош позлатява,
::към Цариград се белей.
::*Կրկներգ:*
::Мила Родино,
::ти си земен рай,
::твойта хубост, твойта прелест,
::ах, те нямат край.
::Хайде братя българи,
::към Балкана да вървим.
::Там се готви бой юнашки,
::за свобода, правдини

----
Մինչ 1990 թ-ի հեղափոխությունը գոյություն ունեին ևս 2 քառյակ, որոնք հետագայում հեռացվել են։

:: Паднаха борци безчет
:: за народа наш любим,
:: Майко, дай ни мъжка сила
:: пътя им да продължим.

:: Дружно братя българи,
:: с нас Москва е в мир и бой,
:: партия велика води,
:: нашият победен строй.

## Ռուսերեն թարգմանություն
Гордая Старая гора,
Рядом с ней Дунай синеет,
солнце над Фракией светит,
над Пирином пламенеет.

Милая Родина,
Ты — земной рай,
Твоя красота и прелесть,
ах, им нет конца.

----
Մինչ 1990 թ-ը։

Пало борцов без счёта
За народ наш любимый,
Мать, дай нам мужества и сил
Путь их продолжить.

Дружно, братья болгары, 
С нами Москва и в мире и в бою,
Великая партия ведет,
Наш победный строй.

## Քննադատություններ Միլա Ռոդինոի վերաբերյալ
Երգը շատ անգամ քննադատվել է երաժշտության ծագումի համար և քաղաքական փոփոխություններ է արվել տեքստում։ 1989թ նոյեմբերի 10-ից հետո 7-րդ մեծ ժողովրդական ժողովին հնչել են տարբեր առաջարկներ ժողովրդական օրհներգի վերաբերյալ, ներառյալ «Շումի Մատրիցա», բայց վերջնականորեն ընդունվել է «Միլա Ռոդինոն»։

## Ծանոթագրություններ

Կատեգորիա:Ազգային օրհներգեր
Մուկաուկիս

մինի|աջից|360px|Մուհամմեդի նամակը Մուկաուկիսին։
**Ալ-Մուկաուկիս** () հիշատակվում է իսլամի պատմության մեջ որպես Եգիպտոսի տիրակալ, ով նամակագրություն է վարել Մուհամմադ մարգարեի հետ։ Նա հաճախ նույնացվում է Ալեքսանդրիայի պատրիարք Կյուրոսի հետ, որը կառավարել է Եգիպտոսը Բյուզանդական կայսրության անունից։ Սակայն այդ նույնականացումը վիճարկվում է, քանի որ այն հիմնված է ոչ հավաստի ենթադրությունների վրա։ Ըստ այլընտրանքային տեսակետի՝ Մուկաուկիսը Եգիպտոսի Սասանյան նահանգապետ էր, ուներ հունական ծագում և հայտնի էր որպես ղպտիների առաջնորդ Կիրոլոս։

## Ծանոթագրություններ

Կատեգորիա:Եգիպտոսի ղեկավարներ
Կատեգորիա:Իսլամի պատմություն
Նիկողայոս Ծաղկարար

**Նիկողայոս Ծաղկարար** կամ **Մելանավոր** (ծնված թվականը անհայտ - մահ. 1693), ղրիմցի-հայ նկարիչ, մանրանկարիչ, կազմարար, գրիչ, ոսկերիչ։ 17-րդ դարում նշանավոր գեղագիր։

## Կենսագրություն
Ապրել էր Ղրիմում, և, հավանաբար այնտեղ և ծնվել է (ծննդյան ամսաթիվը անհայտ է)։ Աշխատել է Թեոդոսիայի Սուրբ Սարգիս եկեղեցում որպես գրիչ։ Այդ եկեղեցում էլ գտնվում է գրիչի աճյունը։

Կաֆայում աշակերտել Է գրիչ և ծաղկող Զաքարիա քահանային։

1686 թվականին, երբ տարածվեց համաճարակը, նրան զոհ գնացին նկարիչի կինը և նրա երկու աղջիկները։ Որպես հիշողություն, նա պատվիրեց խաչքար, որը պահպանվել է եկեղեցու ներքին պատի նարտեքսում։

1691 թվականին ուսուցանել է գեղագրություն և գրքային մանրանկարչություն Բախչիսարայյում կառուցված նոր հայկական եկեղեցիներում։ Միայն Մատենադարանում է պահվում նրա 29 ձեռագրերը, որոնք ստորագրվել են վարպետի կողմից։

Հայտնի է, որ նա մահացել է 1693 թվականին։

## Ծանոթագրություններ

## Արտաքին հղումներ
* Հայ ղրիմական մանրանկար։ Մաս 2-րդ 
* Սուրբ Սերգեյի հայկական եկեղեցի
* Հայեր 

Կատեգորիա:1693 մահեր
Կատեգորիա:Հայ նկարիչներ
Կատեգորիա:Հայ մանրանկարիչներ
Կատեգորիա:Հայ գրիչներ
Կատեգորիա:Հայ ոսկերիչներ
Կատեգորիա:Հայ կազմարարներ
Կատեգորիա:Հայ գեղագիրներ
Մեծ Խադիտա Յախա

**Մեծ Խադիտա Յախա** (), գետ Ռուսաստանում, հոսում է Յամալ-Նենեցյան ինքնավար օկրուգով։ Գետաբերանը գտնվում է Լիմբյա-Յախա գետի ձախ ափից 13 կմ հեռավորության վրա։ Գետի երկարությունը կազմում է 66 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Ներքին Օբի ավազանային շրջանին, գետի ջրատնտեսային տեղամասը՝ Տազ, գետը ենթաավազան չունի, գետի գետային ավազանը 
Տազ։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 15050000112115300071674
* Կոդը ըստ հիդրոլոգիական հետազոտության (ՌԴ) — 115307167
* Ավազանի կոդը — 15.05.00.001
* Ծավալի համարը ըստ ՌԴ-ի — 15
* Թողարկումը ըստ ՌԴ-ի — 3

## Ծանոթագրություններ

Կատեգորիա:Ռուսաստանի գետեր
Էներգետիկա

**Էներգետիկան** ժողովրդական տնտեսության հիմքն է։ Առանց էներգիայի ժողովրդական տնտեսությունը մեռած է։ Արտադրվող և օգտագործվող էներգիայի քանակով և որակով կարելի է որոշել երկրների և շրջանների տնտեսական զարգացման մակարդակը։ Ժողովրդական տնտեսության աշխարհագրությունը մեծ չափով կախված է էներգիայի աղբյուրների տեղաբաշխումից։ Էներգիայի հզոր աղբյուրների մոտ հառնում են արդյունաբերական հանգույցներ ու շրջաններ։ Էներգիայի փոխադրման տեխնիկայի զարգացումը հնարավորություն է տալիս էներգիայի աղբյուրներից հեռու գտնվող վայրերում ևս ստեղծելու արտադրություն, մի բան, որը նպաստում է արտադրության տեղաբաշխման ռացիոնալացմանը։

Էներգետիկան ընդգրկում է վառելիքային արդյունաբերությունը (վառելիքային արդյունահանումն ու վերամշակումը) և էլեկտրաէներգետիկան (էլեկտրաէներգիայի արտադրությունն ու այն սպառողին հաղորդելը) Վառելիքային ռեսուրսներից են քարածուխը, գորշ ածուխը, նավթը, այրվող գազերը, այրվող թերթաքարերը, տորֆը, փայտը։
Երկրի, տնտեսական շրջանի, մարզի և այլնի սահմաններում որոշակի ժամանակամիջոցում վառելիքի տարբեր տեսակների արդյունահանման և արտադրված էներգիայի (մուտք) և ժողովրդական տնտեսության մեջ դրանց օգտագործման (ելք) հարաբերակցությանը կոչվում է վառելիքաէներգետիկական հաշվեկշիռ։

Կատեգորիա:Էներգետիկա
Քոլամ Մաքքեն

**Քոլամ Մաքքեն** (, ) իռլանդացի գրող, լրագրող։

Ծնվել է Դուբլինում, Իռլանդիա, այժմ ապրում է Նյու Յորքում։ Քոլամ Մաքքեյնը Նյու Յորքի Հանթեր քոլեջի կերպարվեստի վարպետության ծրագրի ստեղծագործական գրելաոճի վաստակավոր պրոֆեսոր է։ Նա իր վիպասան ընկերներ Պիտեր Քարիի և Քլեր Մեսուդի հետ այցելել է աշխարհի բազմաթիվ համալսարաններ, այդ թվում նաև Եվրոպական Բարձրագույն Դպրոց։

Նրա գործերը հրատարակվել են աշխարհի 35 լեզուներով և տեղ են գտել *[[The New Yorker|New Yorker]]*, *Esquire*, *Paris Review*, և մի շարք այլ պարբերականներում։ Նա լրագրել է *[[Նյու Յորք Թայմս|New York Times]]*, *Esquire*, *Paris Review*, *The Atlantic Monthly*, և մի շարք այլ պարբերականների։

## Ծանոթագրություններ

Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի վիպասաններ
Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի տղամարդ վիպասաններ
Կատեգորիա:Իռլանդացի գրողներ
Կատեգորիա:Իռլանդացի վիպասաններ
Կատեգորիա:Իռլանդացի լրագրողներ
Ամփիկտիոն (դիցաբանություն)

**Ամփիկտիոն, կամ Ամֆիկտիոն** (), հին հունական դիցաբանության կերպար, Դևկալիոնի (որը կառուցել էր տապանը ջրհեղեղի ժամանակ) և Պյուրրայի երկրորդ որդին։ Էլլենի եղբայրն է, որը համարվում է բոլոր հույների նախնին։

Ամփիկտիոնին էին վերագրում Դելփյան-Թեմոպիլյան ամփիկտիոնիայի ստեղծումը։ Ըստ առասպելի, Ամփիկտիոնը նախապես թագավորել է Թերմոպիլեում։ Ամուսնանալով Աթենքի թագավորի աղջկա հետ՝ Ամփիկտիոնը գահընկեց է անում իր աներոջը և ղեկավարում պետությունը։ Մի շարք առասպելների համաձայն, Ամփիկտիոնը քաղաքը ձոնում է Աթենասին, այն անվանելով Աթենք։ Ամփիկտիոնի իշխանության ժամանակ Աթենք է այցելել Դիոնիսոսը և որոշ ժամանակ հյուրընկալվել նրա տանը։ Հետագայում Ամփիկտիոնին Աթենքից արտաքսել է Էրիքթոնիոսը։

## Ծանոթագրություններ

Կատեգորիա:Հին հունական առասպելների հերոսներ
Կատեգորիա:Հին հունական դիցաբանության կերպարներ
Կատեգորիա:Հին հունական դիցաբանություն
Yacc

**Yacc**-ը համակարգչային ծրագիր է, որը նախատեսված է LARL քերականություններից շարահյուսական վերլուծիչներ գեներացնելու համար։ Անունն առաջացել է *Yet Another Compiler Compiler* (Եվս մեկ կոմպիլյատորի կոմպիլյատոր) արտահայտության հապավումից։ Այս գործիքը UNIX օպերացիոն համակարգում ստեղծվել է Սթիվեն Ջոնսոնի կողմից, 1970-ական թվականներին։

## Ընդհանուր նկարագրություն
Yacc ծրագրի մուտքին տրվում է վերլուծվող լեզվի քերականությունը՝ Բեկուսի-Նաուրի գրելաձևով (BNF), որտեղ քերականական կանոնները համալրված են իմաստային (սեմանտիկ) գործողություններով։ Ամբողջ Yacc ֆայլը բաժանվում է երեք մասերի, որոնցից առաջինում գրվում են սահմանումները (տերմինալային սիմվոլների, վերլուծության ստեկի տիպի, գործողությունների նախապատվության և ասոցեատիվության և այլն), երկրորդ մասում գրվում են քերականական կանոնները՝ իմաստային գործողություններով, և վերջապես երրորդ մասում, որի առկայությունը պարտադիր չէ, գրվում են օժանդակ ֆունկցիաները։ Տեքստի նշված երեք մասերն իրարից բաժանվում են `%%` նշաններով։

 Սահմանումներ
 %%
 Քերականական կանոններ և սեմանտիկ գործողություններ
 %%
 Օժանդակ ֆունկցիաներ

Եթե, օրինակ, Yacc գործիքն իրականացված է C լեզվի համար, ապա լեզվի շարահյուսական վերլուծիչը պարունակող ֆայլի մշակումից հետո ստացվում է C լեզվով գրված մի մոդուլ, որում շարահյուսական վերլուծիչի մուտքի կետ է հանդիսանում `int yyparse()` ֆունկցիան։ Այդ շարահյուսական վերլուծիչում ենթադրվում է, որ գոյություն ունի `int yylex()` ինտերֆեյսով բառային վերլուծիչը, որն ամեն մի կանչի ժամանակ վերադարձնում է վերլուծվող տեքստի հերթական *թոքենը*։ Առավել հաճախ Yacc-ի հետ օգտագործվում է բառային վերլուծիչների Lex գեներատորը։

## Օրինակ
Yacc նկարագրության պարզագույն օրինակ կարող է ծառայել ամբողջ թվերի հետ թվաբանական գործողություններ կատարող հաշվարկիչի իրականացումը։


```
%{
 #include <stdio.h>
 %}

 %left '+' '-'
 %left '*' '-'
 %riht NEG
 %token NUMBER

 %start Eval
 %%
 Eval : Expr '.'
  { printf("> %d\n", $$); return 0; }
 Expr : Expr '+' Expr
  { $$ = $1 + $3; }
  | Expr '-' Expr
  { $$ = $1 - $3; }
  | Expr '*' Expr
  { $$ = $1 * $3; }
  | Expr '/' Expr
  { $$ = $1 / $3; }
  | '(' Expr ')'
  { $$ = $2; }
  | '-' Expr %prec NEG
  { $$ = -$2; }
  | NUMBER
  { $$ = $1; }
  ;

 %%
 int yyerror(const char* mes)
 {
 printf("Error: %s.\n", mes);
 return 1;
 }
```


## Իրականացումներ
Yacc գործիքը հեղինակի կողմից իրականացվել է B լեզվով և B լեզվի համար, իսկ հետագայում վերագրվել, վերասահմանվել է C լեզվի համար։ Այսօր Yacc իրականացումներ կան Java, Standard ML, C#, Common Lisp, Go և շատ այլ լեզուների համար։

## Ծանոթագրություններ

Կատեգորիա:C-ով գրված ծրագրաշարեր
Կատեգորիա:UNIX ծրագրային ապահովում
Կատեգորիա:Ազատ ծրագրային ապահովում
Կատեգորիա:Ծրագրավորման գործիքներ
Փելեշյանի լռությունը

**«Փելեշյանի լռությունը»** (), 2011 թվականին ռեժիսոր Պիետրո Մարչելլոյի նկարահանած ֆիլմը։

2013 թվականին ֆիլմը ներկայացվել է «Ոսկե ծիրան» միջազգային կինոփառատոնի «Հետահայաց ցուցադրություններ» ծրագրում։

## Սյուժե
«Փելեշյանի լռությունը» վավերագրական ֆիլմում ներկայացվում են հայ ռեժիսոր-վավերագրող Արտավազդ Փելեշյանի հուշերը։ Ֆիլմը պատմում է Փելեշյանի գործունեության, կյանքի, ստեղծագործական փնտրտուքների մասին։

Պիետրո Մարչելլոն ֆիլմի նյութը վերցրել է երեք աղբյուրներից՝ Փելեշյանի անձնական արխիվից, հատվածներ նրա ֆիլմերից և մոսկովյան նկարահանումներից։

## Դերեր
* Արտավազդ Փելեշյան
* Էնրիկո Գեցի
* Ալեքսանդրա Խոխլովա
* Լև Կուլիջանով
* Ալեքսեյ Լեոնով
* Պիետրո Մարչելլո
* Ալեքսանդր Մեդվեդկին
* Վասիլի Շուկշին

## Ծանոթագրություններ

## Արտաքին հղումներ
*Ֆիլմը imdb.com կայքում
*Il silenzio di Pelešjan (2011), Pietro Marcello - Fuori Orario
*Молчание Пелешяна - Пресс конференция

Կատեգորիա:2010-ականների ռուսերեն ֆիլմեր
Կատեգորիա:2011 ֆիլմեր
Կատեգորիա:Իտալական վավերագրական ֆիլմեր
Կատեգորիա:Իտալերեն ֆիլմեր
Կատեգորիա:Պիետրո Մարչելլոյի ֆիլմեր
Կատեգորիա:Ռուսական վավերագրական ֆիլմեր
Պիետրո Մարչելլո

**Պիետրո Մարչելլո** (), իտալացի ռեժիսոր։

## Կենսագրություն
Գեղարվեստի ակադեմիայում սովորել է նկարչություն։ 1998-2003 թվականներին Մոնտեզանտոյի (Նեապոլ) Damm կենտրոնում աշխատակցել է Cinedamm կինոցուցադրությունների կազմակերպմանն և ծրագրմանը։ Եղել է ֆիլմերի ռեժիսորի ասիստենտ։ 2004 թվականին նկարահանել է «Լիբերո Բիձձարրի» կինոփառատոնում հաղթած «Նավաշինարանը» վավերագրությունը, որին հաջորդել են այլ վավերագրական աշխատանքներ։ Մարչելլոյի «Անցնելով սահմանագիծը» ֆիլմը, 2007 թվականին ընդգրկվել է Վենետիկի միջազգային կինոփառատոնի «Հորիզոններ» ծրագրում և միջազգային ճանաչում բերել նրան։

2013 թվականին Պիետրո Մարչելլոյի «Անցնելով սահմանագիծը», «Փելեշյանի լռությունը» և «Գայլի բերանը» ֆիլմերը ցուցադրվել են «Ոսկե ծիրան» կինոփառատոնի «Հետահայաց ցուցադրություններ» ծրագրում։

## Ֆիլմագրություն

## Ծանոթագրություններ

## Արտաքին հղումներ
*
*Պիետրո Մարչելլոյի մասին kinopoisk.ru կայքում
*Pietro Marcello
*Պիետրո Մարչելլո

Կատեգորիա:Իտալացի ռեժիսորներ
Կատեգորիա:Իտալացի կինոռեժիսորներ
Կատեգորիա:Իտալացի սցենարիստներ
Մոնտոկսկյան հրեշ

250px|մինի|աջից|Մոնտոկսկյան հրեշ
**Մոնտոկսկյան հրեշ**, անհայտ արարած, որի դիակը հայտնաբերվել է Նյու Յորքի Մոնտոկի շրջանի լողափերից մեկում, 2008 թվականի հուլիսին։

## Նույնականացում
Դիակը տեղափոխվել է Նյու Յորքի գլխավոր համալսարանի լաբորատորիա։ Կատարվել են հետազոտություններ, սակայն Մոնտոկսկյան հրեշի ԴՆԹ-ն չի նույնացվել ոչ մի կենդանու ԴՆԹ-ի հետ: Ամերիկացի կենդանաբան Դարեն Նեշը պնդում էր, որ Մոնտոկսկյան հրեշը իրականում ջրարջ է։ Նեշը նաև նշել է, որ ջրարջը ուղղակիորեն զրկվել է մազերից և պատշաճ տեսքից։

Հետագայում պարզվել է, որ Մոնտոկսկյան հրեշը ամենևին էլ հրեշ չէ, այլ՝ ջրում խեղդված պիտբուլ (շան տեսակ)։

## Ծանոթագրություններ

Կատեգորիա:Անհայտ արարածներ
Գայլի երախը

**«Գայլի երախը»** (), 2009 թվականին ռեժիսոր Պիետրո Մարչելլոյի նկարահանած ֆիլմը։

2013 թվականին ֆիլմը ներկայացվել է «Ոսկե ծիրան» միջազգային կինոփառատոնի «Հետահայաց ցուցադրություններ» ծրագրում։

## Սյուժե
Ֆիլմի իրադարձությունները տեղի են ունենում Իտալիայում։ Ֆիլմը պատմում է մի տղամարդու՝ Վինչենցո Մոտտայի (հայտնի է նաև որպես Էնցո) մասին, ով բանտարկված է Ջենովայի բանտերից մեկում։ Նա սիրահարվում է տրանսգենդեր կնոջ՝ Մերի Մոնակոյին, ով խոստանում է սպասել Էնցոյին մինչև ազատում։ Զույգը երազում է գյուղական մի վայրում տուն ունենալու, կյանքը վայելելու և միասին ծերանալու մասին։ Մերին գտնում է նման մի տուն, որտեղ ինքն ու Էնցոն կարող են ապրել իրենց պլանավորածի նման։ Սակայն նա կախվածության մեջ է ընկնում թմրանյութերից։

## Դերեր
* Վինչենցո Մոտա
* Մարի Մոնակո
* Ֆրանկո Լեո
* Ստեֆանո Կարապպա
* Աննա Մասսա

## Մրցանակներ
* FIRPRESCI-ի մրցանակ, Թուրին քաղաքի մրցանակ, Թուրինի Երիտասարդ կինոյի միջազգային կինոփառատոն, Իտալիա, 2009 թ.
* Քալիգարի մրցանակ, Թեդի մրցանակ, Բեռլինի միջազգային կինոփառատոն, Գերմանիա, 2010
* SIGNIS-ի մրցանակ, Ժյուրիի հատուկ մրցանակ, Բուենոս Այրեսի անկախ կինոյի միջազգային կինոփառատոն, Արգենտինա, 2010 թ.
* Դոնատելլոյի Դավիթ մրցանակ (լավագույն վավերագրական ֆիլմ), Իտալական կինոակադեմիայի մրցանակաբաշխություն, Իտալիա, 2010 թ.
* Արծաթե ժապավեն (լավագույն վավերագրական ֆիլմ), Իտալիայի կինոլրագրողների ազգային սինդիկատ, Իտալիա, 2010 թ.

## Հետաքրքիր փաստեր
* Առաջին իտալական ֆիլմն է, որ շահել է Թուրինի կինոփառատոնի գլխավոր մարցանակը
* Ֆիլմի վերնագիրը Ռեմիջո Զենայի համանուն վեպի (1892) վերնագիրն է

## Ծանոթագրություններ

## Արտաքին հղումներ
* Ֆիլմը imdb.com կայքում
* 

Կատեգորիա:2009 դրամա ֆիլմեր
Կատեգորիա:2009 ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական վավերագրական ֆիլմեր
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Կատեգորիա:Պիետրո Մարչելլոյի ֆիլմեր
Կատեգորիա:2000-ականների իտալերեն ֆիլմեր
Ռուզաննա Հակոբյան

**Ռուզաննա Խաչիկի Հակոբյան** (), հայ իրավաբան, Գավառի պետական համալսարանի ռեկտոր։

## Կրթություն
*1979-1989 թթ. - սովորել և ոսկե մեդալով ավարտել է Կամոյի Հովհաննես Սարուխանյանի անվան թիվ 1 միջնակարգ դպրոցը։
*1989-1993 թթ. - սովորել և գերազանցության դիպլոմով ավարտել է ԵՊՀ իրավաբանական ֆակուլտետը։
*1993-1996 թթ. - սովորել և ավարտել է ԵՊՀ իրավաբանական ֆակուլտետի ասպիրանտուրան։ Իրավաբանական գիտությունների թեկնածու (1999)։ Դոցենտ (2003)։
*2005-2008 թթ. - սովորել և ավարտել է ՀՀ պետական կառավարման ակադեմիայի դոկտորանտուրան։ Իրավաբանական գիտությունների դոկտոր (2012)։ Երկու մենագրության, երեք մեթոդական ուղեցույցերի և շուրջ 60 գիտական հոդվածների հեղինակ։ 
*Վերապատրաստվել է Մոսկվայում, Բեռլինում, Սկոպիեում, Սան Ֆրանցիսկոյում։

## Աշխատանքային գործունեություն
*1995 թվականից - Դասավանդում է Գավառի պետական համալսարանում։
*2002 թ. - ՀՀ պետական կառավարման ակադեմիայի գիտահետազոտական բաժնի վարիչ, «Իրավունքի և օրենսդրական գործընթացի» ամբիոնի դոցենտ։ 
*2002-2005 թթ. - ՀՀ Նախագահի աշխատակազմի պետաիրավական վարչության գլխավոր մասնագետ,։
*2003-2006 թթ. - Ռուս-Հայկական (Սլավոնական) պետական համալսարանի իրավաբանական ֆակուլտետի դեկան։
*2006 թ. մայիսին ընտրվել է Գավառի պետական համալսարանի ռեկտոր։
*2011 թ. մայիսի 20-ին վերընտրվել է Գավառի պետական համալսարանի ռեկտորի պաշտոնում։

## Պարգևներ և կոչումներ
*Ռուս-Հայկական (Սլավոնական) պետական համալսարանի պատվավոր պրոֆեսոր (2006)։
*ՀՀ կրթության և գիտության նախարարության պատվոգիր։
*ՀՀ պաշտպանության նախարարության Երկրորդ բանակային կորպուսի պատվոգիր։
*Մոսկվայի Լոմոնոսովի անվան պետական համալսարանի հոբելյանական ոսկե հուշամեդալ։
*«Մանկավարժական համալսարան» մեդալ։
*Հայաստանի պետական ագրարային համալսարանի ոսկե հուշամեդալ։
*Ֆրիտյոֆ Նանսենի ոսկյա հուշամեդալ։

Ամուսնացած է, ունի երկու զավակ։ Անկուսակցական է։ Տիրապետում է ռուսերեն և անգլերեն լեզուներին։

## Ծանոթագրություններ

Կատեգորիա:Հայ իրավաբաններ
Կատեգորիա:1972 ծնունդներ
Կատեգորիա:Հունիսի 1 ծնունդներ
Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Գավառ քաղաքում ծնվածներ
Կատեգորիա:Իրավաբանական գիտությունների դոկտորներ
Խուան II (Կաստիլիայի թագավոր)

**Խուան II** (; ), Կաստիլիայի և Լեոնի թագավոր 1406-ից 1454 թվականներին։

Խուանը թագավոր Հենրի III-ի և նրա կին Կատերին լանկաստերացու որդին էր։ Նրա մայրը Պետրոս արքայի թոռնուհին էր, ում փոխարինել էր Հենրի III-ի պապը՝ թագավոր Հենրի II-ը։ Խուանը փոխարինեց իր հորը 1406 թվականի դեկտեմբերի 25-ին և միավորեց երկու արքայատոհմերը՝ Պետրոսի և Հենրի II-ի։ Նրա մայրը և հորեղբայրը՝ Արագոնի թագավոր Ֆերդինանդ I-ը ժամանակավորապես կառավարեցին երկիրը մինչև Խուանի չափահաս դառնալը։ 1416 թվականին երբ Ֆերդինանդը մահացավ, նրա մայրը միանձնյա կառավարեց երկիրը մինչև իր մահը 1418 թվականին։

## Ծանոթագրություններ

Կատեգորիա:Կաթոլիկ միապետներ
Կատեգորիա:Կաստիլիայի միապետներ
Կատեգորիա:Միջնադարյան երեխա կառավարիչներ
Վարդուհի Շահսուվարյան

**Վարդուհի Շահսուվարյան** (), հայ օպերային երգչուհի, դերասանուհի, ՀԽՍՀ վաստակավոր արտիստ (1954)։

## Կենսագրություն
Վարդուհի Շահսուվարյանը ծնվել է Թիֆլիսում։ Ավարտել է Թիֆլիսի կոնսերվատորիան, ապա տեղափոխվել Երևան։ Եղել է Երևանի օպերային թատրոնի արտիստ, որտեղ լայն ճանաչում է ձեռք բերել՝ կատարելով Տոսկայի դերը («Ֆլորիա Տոսկա»)։ Հայկանուշ Դանիելյանի և Շարա Տալյանի խորհրդով տեղափոխվել է Երևանի Պարոնյանի անվան երաժշտական կոմեդիայի թատրոն։

## Օպերետային դերեր
* Էդլանտինա՝ «Թագավորը զվարճանում է»
* Մարիցա՝ «Մարիցա»
* Սոֆի՝ «Ատամնաբույժն արևելյան»
* Լյուբա՝ «Երջանիկ օր»
* Գալինա՝ «Սերենադա»
* Հանրիետ՝ «Խեղճ Իոնաֆան»
* Գոհար՝ «Մեծ հարսանիք»
* Չիպրա՝ «Գնչուների բարոն»
* Օդետտա՝ «Բայադերա»
* Ներա՝ «Հրո քրմուհին»
* Շողիկ՝ «Ուշ լինի-նուշ լինի»
* Վարինկա՝ «Վարինկի վեչեր»
* Մագթաղինե՝ «Մորգանի խնամին»
* Մինադորա՝ «Երկու օրիորդ»
* Դատավոր՝ «Խանդից պատուհաս»

## Ֆիլմեր
1954 թվականից խաղացել է հայկական ֆիլմերում։
* Նունուֆար ՝ «Մանրուք»
* Վերգինե՝ «Պատվի համար»
* Անահիտ՝ «Մոր սիրտը» 
**Երկրորդական դերեր**
* «Կրկեսի իշխանուհին»
* Շողիկ՝ «Ուշ լինի-նուշ լինի»
* Ջահան խանում՝ «Արշին մալ-ալան»
* Մինադորա՝ «Երկու օրիորդ»
* Վարինկա՝ «Վարինկի վեչեր»
* Չիպրա՝ «Գնչուների բարոնը»
* Մագթաղինե՝ «Մորգանի խնամին»

## Ծանոթագրություններ

Կատեգորիա:Հայ դերասանուհիներ
Կատեգորիա:Հայ օպերային երգչուհիներ
Տատյանա Այվազյան

**Տատյանա Ալբերտի Այվազյան** (), հայազգի հոգեբույժ։ Բժշկական գիտությունների դոկտոր (1989), պրոֆեսոր (1999):

## Կենսագրություն
Տատյանա Այվազյանը ծնվել է 1949 թվականին Ռուսաստանի Տամբով քաղաքում։ 1975 թվականին ավարտել է Մոսկվայի Մ. Սեչենովի անվան բժշկական ինստիտուտի «Բուժական գործ» ֆակուլտետը։ 1989 թվականից զբաղեցնում է Վերականգնողական բժշկության Ռուսաստանի գիտական կենտրոնի հոգեբուժության բաժնի վարիչի պաշտոնը։

Աշխատանքները վերաբերում են հոգեթերապիայի, հոգեախտորոշման և հոգեբանական վերականգնման խնդիրներին։ Առաջարկել է մի շարք հոգեմարմնական հիվանդությունների, վեգետատիվ-անոթային դիստոնիայի, վեգետատիվ կրիզների և այլ խախտումների բուժման նոր եղանակներ։ 200 գիտական աշխատանքների հեղինակ է։

## Ծանոթագրություններ

## Արտաքին հղումներ
* Айвазян Татьяна Альбертовна, профессор, доктор медицинских наук 

Կատեգորիա:Բժշկական գիտությունների դոկտորներ
Կատեգորիա:Հայ հոգեբույժներ
Կատեգորիա:Հայ պրոֆեսորներ
Հենրի III (Կաստիլիայի թագավոր)

**Հենրի III** (), նաև հայտնի որպես **Հենրի տառապյալ** կամ **Հենրի հիվանդ** (, ), Խուան I-ի և Էլեանոր Արագոնեցու որդին։ Նա փոխարինել է իր հորը Կաստիլիայի թագավորի պաշտոնում 1390 թվականին։

## Ծնունդ
Հենրին ծնվել է Կաստիլիայի մայրաքաղաք Բուրգոսում։ Նա Խուան I-ի և Էլեանոր Արագոնեցու առաջին զավակն էր։ Նրա կրտսեր եղբայր Ֆերդինանդը հետագայում դարձավ Արագոնի թագավոր։

## Ամուսնություն
Նրա ծնունդից կարճ ժամանակ անց նրա խոստացան ամուսնացնել Բեատրիս Պորտուգալացու հետ, որպեսզի բարելավեն հարաբերությունները Պորտուգալիայի հետ։ Սա Պորտուգալիայի և Կաստիլիայի հետ խաղաղության պայմանագրի մասն էր, որով ավարտվեց Ֆերդինանդի պատերազմները։ Սակայն այս ամուսնությունը տեղի չունեցավ։ Բեատրիսի հայրը նրան ամուսնացրեց Խուան Ավիզեցու հետ, որպեսզի խաղաղություն հաստատի երկրի ներսում։

1388 թվականին որպես Բեյոնի պայմանագրի մաս, նա ամուսնացավ Կատերին Լանկեստերացու հետ Պալենսիա տաճարում։ Նա Խուան Գոնտի և Կոնստանս Կաստիլիացու աղջիկն էր։ Կոնստանսը Կաստիլիայի նախկին թագավոր Պետրոսի I-ի աղջիկն էր։ Այս ամուսնությամբ վերջ դրվեց տոհմական վեճերին, որոնք ծագել էին Կրուել և Տրաստամարա դինաստիաների միջև և խաղաղություն բերեցին Անգլիայի և Կաստիլիայի թագավորության միջև։

## Ծանոթագրություններ

Կատեգորիա:Կաստիլիայի միապետներ
Կատեգորիա:Միջնադարյան երեխա կառավարիչներ
Ագռավաքար (լեռ, Սյունիք)

**Ագռավաքար**, լեռնագագաթ Սյունիքի մարզում, Զանգեզուրի լեռների արևելյան փեշերին, Բռնակոթ գյուղից 1,5 կմ հարավ։ Բարձրությունը 1983 մ է։

## Ծանոթագրություններ

Կատեգորիա:Զանգեզուրի լեռնաշղթա
Կատեգորիա:Սյունիքի մարզի լեռներ
Էդուարդ Գոլանճյան

**Էդուարդ Գոլանճյան** (), հայ բանաստեղծ, թարգմանիչ։

Գրող Մանվել Գոլանճյանի հայրը։

Ծնվել է Կ. Պոլսում։ Կրթությունն ստացել է տեղի Պերպերյան վարժարանում։ Չափածո ստեղծագործություններով աշխատակցել է Պոլսի հայերեն գրեթե բոլոր թերթերին («Սուրհանդակ», «Արևելք», «Ոստան», «Բյուզանդիոն», «Մանզումեի էֆքյար», «Ժամանակ», «Մասիս», «Ծաղիկ» և այլն), ինչպես և ֆրանսերեն «Իստանբուլ», անգլերեն «Լեվընդ հերալդ» թերթերին, որոնք նույնպես լույս էին տեսնում Պոլսում։ 1910 թվականին հրատարակել է իր բանաստեղծությունների առաջին ժողովածուն «Արևելքի բոցեր» վերնագրով։ 1922 թվականից բնակություն է հաստատել Բուխարեստում, զբաղվել է ուսուցչությամբ, շարունակելով թղթակցել սփյուռքահայ մամուլին։ Ֆրանսերենից հայերեն, հայերենից ֆրանսերեն կատարել է թարգմանություններ։

Աշխատակցել է «Փունջ», «Արևելք», «Մասիս» պարբերականներին, «Ամենուն տարեցոյցը», «Նավասարդ» տարեգրքերին։

## Երկեր
* Արեւելքի բոցեր, բանաստեղծությունների ժողովածու, 1909։
* Ցայգոլոյս, Ռ. Զարդարյան, թարգմանություն ֆրանսերենից, 1912 թվական (Ա. Չոպանյանի և Գ. Եսայանի հետ)։

## Ծանոթագրություններ

Կատեգորիա:Ռումինահայ բանաստեղծներ
Կատեգորիա:Ռումինահայ թարգմանիչներ
Անփութություն

**Անփութություն**, պաշտոնատար անձի անտարբեր կամ անբարեխիղճ վերաբերմունքը, որի հետևանքով նա չի կատարել կամ պատշաճ կերպով չի կատարել իր պաշտոնեական պարտականությունները։ Անփութությունը հանցագործություև է համարվում, երբ դրաևով էական վնաս է հասցվում պետական, հասարակական շահերի և կամ քաղաքացիների՝ օրենքով պաշտպանվող իրավունքներին ու շահերին։

Կատեգորիա:Իրավունք
Զիլոտներ

**Զիլոտներ** ( — նախանձախնդիրներ), քաղաքական խմբավորում Բյուզանդիայում, Թեսալոնիկե (Սալոնիկ) քաղաքում։ Գլխավորել է խոշոր ֆեոդալ Հովհաննես Կանտակուզինոսի և բյուզանդական կայսր Հովհաննես V-ի միջև պայքարի ընթացքում ծագած հակաֆեոդալական ապստամբությունը (1342—50)։

Զիլոտները հենվում էին նավաստիների կորպորացիայի և առևտրական շրջանների վրա, որոնք սերտ կապված լինելով կենտրոնական կառավարության հետ, պաշտպանում էին նրան (այսպիսով նաև իրենց շահերը) խոշոր ֆեոդալներին բարձրաստիճան արիստոկրատիայի ոտնձգություններից։ Զիլոտների ապստամբությանը մասնակցում էին քաղաքի շրջակա գյուղերի բնակչության լայն խավերը։

Զիլոտները քաղաքից վտարեցին խոշոր ֆեոդալներին, որոնք այն ուզում էին հանձնել Կանտակուզինոսին։ Իշխանությունը հանձնվեց երկու արքոնտների՝ զիլոտների պարագլուխ Միքայել Պալեոլոգոսին և կենտրոնական իշխանության ներկայացուցիչ Հովհաննես Ապոկավկոսին։ Ուժեղացավ առևտրական շրջանների ազդեցությունը։ 1345 թվականին Հովհաննես Ապոկավկոսի և Միքայելի սպանությունից հետո իշխանությունն անցավ Կանտակուզինոսին։

Երբ Կանտակուզինոսը 1347 թվականին կայսր հռչակվեց։ Զիլոտները չճանաչեցին նրան և որոշեցին Թեսալոնիկեն հանձնել Սերբիայի թագավոր Ստեփան Դուշանին։ Նա ոտքի հանեց հակառակորդներին, որոնք կոտորեցին զիլոտներին։ Զիլոտների հասարակական կազմի, ծրագրի վերաբերյալ հարցերը բյուզանդագիտության մեջ վիճելի են։ Զիլոտները անհաջողության են մատնվել, որովհետև մեկուսացված էին արտաքին աշխարհից, քաղաքացիների և գյուղացիների ժամանակավոր դաշինքը քայքայվել էր։ Զիլոտների պարտությանը նպաստել են նաև Սերբիայի և Օսմանյան թուրքերի հարձակումները։

## Գրականություն
* История Византии, т․ 3, М․, 1967,с» 135—160
* Курбатов Г․ Л., Рутенбург В․И․, Зилоты и чомпи, «Византийский временник», 1969, т․ 30․

Կատեգորիա:Բյուզանդիայի պատմություն
Ալավերդի (Ախմետայի շրջան)

**Ալավերդի** (), գյուղ Վրաստանում։ Գտնվում է Կախեթի մարզի Ախմետայի շրջանում։

## Դիրք
Գյուղը գտնվում է ծովի մակարդակից 445 մետր բարձրության վրա։ Մարզկենտրոն Ախմետայից հեռու է 25 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 141 մարդ։

## Տես նաև
* Ալավերդու վանք

## Ծանոթագրություններ

Կատեգորիա:Ախմետայի շրջան
Կատեգորիա:Վրաստանի գյուղեր
Պոլ ֆոն Ֆրանկեն

**Պոլ ֆոն Ֆրանկեն** (, ), գերմանացի նկարիչ, Դյուսելդորֆյան դպրոցի ներկայացուցիչ, նկարիչների ընկերակցության անդամ։ Հայտնի է եղել որպես Կովկասյան պատկերներ ստեղծող նկարիչ։ Նրա ստեղծագործությունները վերագրվում են ուշ ռոմանտիզմի դարաշրջանին։

## Կենսագրություն
Պոլ ֆոն Ֆրանկենը ծնվել և մեծացել է Գոդեսբերգում, Վիլհելմ Հյուգո ֆոն Ֆրանկենի (1784-1840 թթ.) ընտանիքում, ով 1816-1840 թվականներին եղել է Վիլիփի քաղաքապետը, 1818-1840 թվականներին՝ Գոդեսբերգի։

1841-1842 թվականներին սովորել է Դյուսելդորֆի գեղարվեստի ակադեմիայում, աշակերտել է Ֆրիդրիխ Վիլհելմ ֆոն Շադովին։ 1842 թվականից հետո այցելել է Բրյուսել, Անտվերպեն, Ամստերդամ։

1851 թվականին, վերադառնալով Դյուսելդորֆ, ամուսնանում է բալթիկ նկարիչ Հելեն Կոբերի հետ, ով Ելգավայից էր։ Զույգն ապրել է Փարիզում, Ելգավայում, Սանկտ Պետերբուրգում, Մոսկվայում, 1853 թվականին հաստատվել Թիֆլիսում, այցելել են նաև Թուրքիա, Երևան։

Վրաստանում ապրելու տարիներին Պոլ ֆոն Ֆրանկենն ընտելանում է վրացի ժողովրդին, մշակույթին, բնապատկերին, որոնք էլ դառնում են նրա ստեղծագործությունների կիզակետը։

## Ստեղծագործություններ
* 1841 թ. *Հոր՝ Վիլհելմ Հյուգո ֆոն Ֆրանկենի դիմանկարը*
* 1848 թ. *Խոստովանության նախապատրաստում*
* 1850 թ. *Բժշկի այցը*
* 1851 թ. *Fischhandel*
* 1859 թ. *Թիֆլիսյան բնապատկեր*
* 1859 թ. *[[Կազբեկ]]*
* 1862 թ. *Ein Duchhan*
* 1864 թ. *Ansicht aus Kolchis*
* 1866 թ. *Der Analabar in Tiflis*
* *Պարսիկների ավերածությունը Թիֆլիսում*
* «Երեկոն Կուր գետի ափին»

## Պատկերասրահ

Die Gartenlaube (1861) b 101.jpg|«Երևանի շուկան, մզկիթը և Արարատը»
Paul von Franken – A Mountainous Landscape with a Horseman by a Tower.jpg|Լեռնային բնանկար «Ձիավորը աշտարակի մոտ»
Paul von Franken - Figures on the Shore of the Black Sea.jpg|«Սև ծովի ափին»
Paul von Franken. Travellers resting by the lake, Georgia. 1854.jpeg|«Ճամփորդները հանգստանում են լճի ափին», Վրաստան, 1854


## Գրականություն
* Horst Heidermann: Paul von Franken, der Maler des Kaukasus – aus Oberbachem. In: Oberbachemer Schriftenreihe, Heft 2. Verein für Brauchtumspflege und Ortsverschönerung Oberbachem e. V. (Hrsg.), 1997.

## Ծանոթագրություններ

Կատեգորիա:Գերմանացի նկարիչներ
Կայծակ Առաքել

**Կայծակ Առաքել** (իսկական անունը՝ **Տիգրան Աբաջյան**, ), Հայ ազգային-ազատագրական շարժման գործիչ, ֆիդայի, Հայ Յեղափոխական Դաշնակցություն կուսակցության անդամ։

## Կենսագրություն
Տակավին պատանի՝ Երզնկայում միացել է Ռուբեն Շիշմանյանի (Դերսիմի Քեռու) խմբին։

1896 թվականին անցել է Կովկաս, եղել Բաքվում, 1900-1903 թվականներին՝ Կարսում, որտեղ զբաղվել է Արևմտյան Հայաստան զենք փոխադրելով։ Ապա՝ 1903 թվականի հունիսին Թորգոմի /Թուման Թումյան/ ղեկավարած «Մրրիկ» խմբի կազմում հասել է Սասուն, մասնակցել 1904 թվականի ինքնապաշտպանական կռիվներին։ 1905-1906 թվականների Հայ-թաթարական ընդհարումների ժամանակ գործել է Երևանում։ Այնուհետև մասնակցել է Իրանական հեղափոխությանը, ապա անցել Բաբերդ, Սեբաստիա և Վան։

1915 թվականի Վանի ինքնապաշտպանության կազմակերպիչներից է, Զինվորական խորհրդի անդամ։ 1916-1917 թվականներին Երզնկայում զբաղվել է հայ գաղթականների փրկության գործով։

## Գրականություն
* «Ով ով է հայեր» կենսագրական հանրագիտարան, հատոր 1, Երևան, 2005։
* Հայկական հարց հանրագիտարան, Երևան, 1996, էջ 175։

Հայոց պատմություն/ Կայծակ Առաքել  www.historyofarmenia.am/am/Encyclopedia_of_armenian_history_Kaycak_Araqel

Կատեգորիա:1917 մահեր
Կատեգորիա:Հայ ֆիդայիներ
Կատեգորիա:Ֆիդայական կեղծանուններ
Կատեգորիա:ՀՅԴ անդամներ
Առյուծատամ խոզանավոր

**Առյուծատամ խոզանավոր** (), բարդածաղկավորների ընտանիքին պատկանող դեղաբույս, բազմամյա մոլախոտ։

## Նկարագրություն
Մինչև 50 սմ բարձրությամբ, թավոտ, տերևազուրկ ծաղկակիր ցողունով և արմատամերձ երկար տերևներով բազմամյա խոտաբույս է։ Կարճ կոճղարմատից աճում են բազմաթիվ թելանման արմատներ։ Երկար նշտարաձև տերևները ատամնաեզր են։ Զամբյուղները կազմված են բազմաթիվ դեղին ծաղիկներից։ Փաթաթոցի կղմինդրաձև դասավորված տերևիկները երկարավուն նշտարաձև և թավոտ են։ Սպիտակ փետրաձև մազիկներից կազմված փուփուլիկով պտուղը երկարավուն իլիկաձև սերմիկ է։

## Տարածվածություն
Աճում է միջին և վերին լեռնային գոտիների թփուտներում, սարալանջերին, մերձալպյան և ալպյան մարգագետիններում։ Տարածված է Շիրակի, Արագածոտնի, Լոռու, Տավուշի, Գեղարքունիքի, Կոտայքի, Վայոց ձորի, Սյունիքի մարզերում և Արցախում։ Մեղրատու բույս է։

## Նշանակություն
Բուժական նպատակներով օգտագործում են կանաչ զանգվածը, կոճղարմատները, տերևներն ու ծաղիկները։ Կանաչ զանգվածի թուրմը կամ եփուկն օգտագործում են լեղապարկի հիվանդություններ բուժելու նպատակով։ Չորացրած և մանրացրած արմատներից պատրաստում են սուրճին փոխարինող խմիչք, իսկ մատղաշ տերևներից՝ աղցաններ։ Մոլախոտ է։ Սերմի ծլման առաջին տարվա աշնանը, հատկապես մարգագետնատիպ հողատեսքերում, մազոտ առյուծատամի փռվող տերևները վաղօրոք զբաղեցնելով գետնի մակերեսը, մշակովի ու բնական կերաբույսերին զրկում են աճի զարգացման նվազագույն հնարավորություններից։

## Ծանոթագրություններ

## Աղբյուրներ
* Ռ. Ս. Կարապետյան - Հայաստանում տարածված մոլախոտների ատլաս, «Լույս» հրատարակչություն Երևան - 1980

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Բարդածաղկավորներ
Կատեգորիա:Բազմամյա բույսեր
Կատեգորիա:Խոտաբույսեր
Կատեգորիա:Մեղրատու բույսեր
Կատեգորիա:Եվրոպայի բուսական աշխարհ
Go (ծրագրավորման լեզու)

**Go**-ն Google ֆիրմայում մշակվող ծրագրավորման լեզու է։ Լեզվի իրականացումը սկսվել է 2007 թվականին՝ Ռոբ Պայկի, Քեն Թոմփսոնի և Ռոբերտ Գրիսմերի կողմից։ Go֊ն ստատիկ տիպիզացվող լեզու է, որի շարահյուսությունը շատ նման է C լեզվին, իսկ որոշ քերականական բաղադրիչներ ընդօրինակված են Oberon լեզվից։ Go լեզվի իրականացման անբաժանելի մաս է կազմում նաև *ստանդարտ գրադարանը*։

Go լեզուն հանրությանն է ներկայացվել 2009 թվականին, և այժմ օգտագործվում է Google֊ի որոշ նախագծերում։

## Նկարագրություն
Go լեզվի ծրագրային միավորներ են *փաթեթը* (*package*) և *ֆունկցիան* (*function*)։ Ցույց տալու համար, որ մի որևէ ֆայլի պարունակությունը պատկանում է `example` փաթեթին, ֆայլի սկզբում պետք է գրել.


```text
package example
```


Ֆունկցիայի սահմանումը սկսվում է `func` ծառայողական բառով, որին հետևում է ֆունկցիայի անունը, ապա՝ ֆորմալ պարամետրերի ցուցակը, և վերջում, եթե այդպիսին կա, ֆունկցիայի վերադարձրած արժեքի տիպը։ Օրինակ, երկու թվերի քառակուսիների գումարը հաշվող ֆունկցիան կարող է ունենալ հետևյալ տեսքը․


```text
func sumSqr(a, b int) int {
  a2 := a * a
  b2 := b * b
  return a2 + b2
}
```


## Օրինակներ
### Ամենակարճ ծրագիրը

Go լեզվով գրված ամենակարճ ծրագիրը բաղկացած է `main` *փաթեթում* `main` ֆունկցիայի սահմանումից։


```text
package main

func main() {}
```


### Կոորդինատի մոդելը
Go լեզվում *կառուցվածք* (*գրառում*) բաղադրյալ տիպը սահմանվում է `struct` նկարագրիչի օգնությամբ։ Եթե դեկարտյան կետը բաղկացած է աբսցիսը ցույց տվող x և օրդինատը ցույց տվող y դաշտերից, ապա `cartesian` կառուցվածքը կսահմանվի հետևյալ կերպ։


```text
type cartesian struct {
 x, y float64
}
```


`cartesian` տիպի օբյեկտի հետ աշխատելու համար Go լեզուն թույլ է տալիս սահմանել մեթոդներ։ Օրինակ, կոորդինատների սկզբնակետից տրված կետւ հեռավորությունը հաշվող `radius` մեթոդը կսահմանվի այսպես․


```text
func (p cartesian) radius() float64 {
 return math.Sqrt(p.x * p.x + p.y * p.y)
}
```


## Իրականացումներ
Բացի Google֊ի իրականացումից, Go լեզուն իրականացված է նաև gcc փաթեթում՝ gccgo անունով։ Google֊ի gc կոմպիլյատորը իրականացված է Linux, OS X, FreeBSD, NetBSD, OpenBSD, Plan 9, Solaris և Windows օպերացիոն համակարգերի համար։

## Ծանոթագրություններ

Կատեգորիա:Ամերիկյան հայտնագործություններ
Բլանզի լե Ֆիմ

**Բլանզի լե Ֆիմ** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Ֆեր ան Տանդրենուա կանտոնայի կազմի մեջ։ Կոմունայի շրջանը՝ Սուասոն։

INSEE կոդը՝ 02091.

## Բնակչություն
2010 թվականին բնակչությունը կազմել է 91 մարդ։

## Տնտեսություն
2010 թվականի տվյալներով 60 աշխատունակ տարիքի մարդկանցից (15-64 տարեկան) 35-ը տնտեսապես ակտիվ էին, 25-ը անգործունակ (Ակտիվության ցուցանիշը — 58,3%, 1999 թվականին եղել է՝ 63.3%)։ 35 աշխատունակ բնակիչներից 32-ը աշխատում էին (18 տղամարդ և 14 կին), անաշխատանք էին 3-ը (2 տղամարդ և 1 կին)։
25 անգործունակ մարդկանցից 9-ը աշակերտներ կամ ուսանողներ են, 9-ը թոշակառու, 7-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բլանզի լե Ֆիմ 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Թուրքմենբաշի

**Թուրքմենբաշի** (թուրքմ.Türkmenbaşy, նախկինում՝ Կրասնովոդսկ), քաղաք Թուրքմենիայի արևմուտքում, Բալկանի վելայաթի կազմում, գտնվում է Կասպից ծովի արևելյան ափին։ Քաղաքի տարածքում է գտնվում խոշոր միջազգային նավահանգիստը։ Քաղաքը հանդիսանում է Թուրքմենստանի նավթավերամշակող արդյունաբերության կենտրոնը։ Թուրքմենբաշին ունի 73 803 բնակիչ (2010 թվականի դրությամբ)։

## Վարչական բաժանում
2013 թվականի հուլիսին Թուրքմենբաշի քաղաքում ստեղծվեցին երկու էտրապներ՝ Ավազի և Քենարի էտրապները։ Ավազի էտրապի 9660 հեկտար տարածք մտան ազգային զբոսաշրջային «Ավազ» զոնան, միջազգային օդանավակայանը և մի քանի ոչ մեծ գյուղեր։ Քենար էտրապի 7262 հեկտար տարածք մտան Թուրքմենբաշի քաղաքի հիմնական մասը և Քենար գյուղը։

## Տես նաև
* Թուրքմենբաշիի հայկական եկեղեցի

Կատեգորիա:1869 թվականին հիմնադրված բնակավայրեր
Կատեգորիա:Թուրքմենստանի քաղաքներ
Բուրեր

240px|մինի|Բուր ընտանիք (վաղ 1900-ականներ)
**Բուրեր** (աֆրիկաներներ,  - գյուղացիներ), գլխավորապես հոլանդական նորաբնակների, ինչպես նաև ֆրանսիական և գերմանական գաղութարարների հետնորդները։

Բուրերը հիմնականում բնակվում են ՀԱՀ-ի նահանգներում (Տրանսվաալ, Նատալ, Կապ և Օրանժ), ինչպես նաև Նամիբիայում և Հարավային Ռոդեզիայում։ Լեզուն՝ աֆրիկաանսը, զարգացել է հին հոլանդական լեզվի հիման վրա (17-րդ դար)։ Հավատացյալ բուրերը պատկանում են հոլանդական բողոքական եկեղեցուն։ Հիմնական զբաղմունքն է երկրագործությունը և անասնապահությունը։ Բուրերի խոշոր ֆերմերները տիրում են ընդարձակ վարելահողերի։

17-րդ դարի կեսերին հոլանդական Արևելա-Հնդկական ընկերությունը հիմնել է Կապ գաղութը։ Բուրերը աստիճանաբար ընդլայնել են գաղութի սահմանները՝ ոչնչացնելով բնիկներին։ 18-19-րդ դարերի սահմանագծին Կապը զավթեցին անգլիացիները, որից հետո բուրերը հիմնեցին մի շարք հանրապետություններ, որոնք միավորվեցին Հարավ-Աֆրիկյան Հանրապետության և Օրանժի Ազատ Հանրապետության մեջ։ Անգլո-բուրական պատերազմներից հետո այդ հանրապետությունները նորից միացվեցին Մեծ Բրիտանիային։

Կատեգորիա:Աֆրիկայի ազգեր
Կենաց դար (նախաձեռնություն)

**«Կենաց դար»** (), նախաձեռնություն, որը հնարավորություն է ընձեռում տնկել ծառեր՝ ի հիշատակ Մեծ Եղեռնի զոհերի։

## Գործունեություն, նպատակ
Նախաձեռնության շնորհիվ Հայաստանի հյուսիսում տնկվելու են 10 անտառներ, որոնք կխորհրդանշեն Եղեռնի ժամանակ հալածված Արևմտյան Հայաստանի համայնքները՝ 
* Ատրպատական - Վահրամաբերդ, Շիրակի մարզ
* Բիթլիս - Քեթի, Շիրակի մարզ
* Կիլիկիա - Գոգարան, Լոռու մարզ
* Կոստանդնուպոլիս - Ղազանչի, Շիրակի մարզ
* Դիարբեքիր - Արևշատ, Շիրակի մարզ
* Էրզրում- Լուսաղբյուր, Լոռու մարզ
* Կարս - Սարալանջ, Շիրակի մարզ
* Խարբերդ - Արևաշող, Լոռու մարզ
* Սեբաստիա - Ակունք, Կոտայքի մարզ
* Վան - Բասեն, Շիրակի մարզ

«Էյ Թի Փի»-ն Հայաստանի և Արցախի հազարավոր վայրերում տնկել է շուրջ 4․7 միլիոն ծառ, այդ թվում Պատմական Հայաստանի համայնքների անունները կրող Նոր Խարբերդ, Մուսա Լեռ և Զեյթուն համայնքներում։ Նախաձեռնության շրջանակում մինչև 2015 թվականի ավարտ տնկվելու են շուրջ 300.000 ծառ, և ևս 250.000 ծառ կծառայեն անտառվերականգնման նպատակներով։

«Կենաց դար» նախաձեռնության տասն անտառտնկման տեղամասերը ներկայացնում են Պատմական Հայաստանի շրջանները և ընդգրկում են ներկայիս Հայաստանի Շիրակի, Լոռու և Կոտայքի մարզերը։ Այս տարածքներում «Էյ Թի Փի»-ն տնկումներ իրականացրել է 2004 թվականից։

## Տես նաև
* Հայաստան ծառատունկ ծրագիր

## Ծանոթագրություններ

## Արտաքին հղումներ
*Նախաձեռնության պաշտոնական կայքը 
*Հայաստան ծառատունկ ծրագրի պաշտոնական կայքը
*Join the Living Century Initiative

Կատեգորիա:Բնապահպանություն
Կատեգորիա:Հայոց ցեղասպանություն
Գիշերային Աշտարակ (կտավ)

**Գիշերային Աշտարակ**, ՀԽՍՀ ժողովրդական նկարիչ Էդուարդ Իսաբեկյանի ստեղծագործություններից։

## Պատմություն
Գիշերային Աշտարակ» ստեղծագործությունն առանձնանում է գեղանկարչական պլաստիկայի, պատկերի ներդաշնակության արտասովոր էֆեկտով։ Համատարած անհատակ կապույտը տեղ-տեղ ճեղքվում է լուսնի սառը լուսավորությամբ, որի արծաթափայլ ցոլքային բծերը ուրվագծում են երկնաերկրային նյութաօդային միաձույլ զանգվածը, արձագանքվում գետի նեղ ժապավենաձև մակերևույթին, խորհրդավոր վեհությամբ զգացնում ժայռաձևերի կտրվածքները, խավարի անդնդում կորչող բնապատկերի ու բուսականության մանրամասները։ Գերիշխող թանձր կապտամշուշ հագեցածության գունային գամման լրացնում է լուսնի դեղնականաչ փոքրիկ օվալի հորիզոնական բիծը։ Բնական լուսավորության պլեներային հնարավորությունները հաղորդում են արևային Հայաստանի ջերմությունը, բնության գծային-օդային հեռանկարների կանոններին համահունչ, սակայն երբեք՝ որպես առանձին խորհրդանիշ, ինչպես Սարյանի արվեստի վաղ շրջանում։

## Ծանոթագրություններ

## Արտաքին հղումներ
* Էդուարդ Իսաբեկյանի պաշտոնական կայքը

Կատեգորիա:Էդուարդ Իսաբեկյանի նկարներ
Կատեգորիա:1976 նկարներ
Վարդանանք (նկարազարդումներ)

**Վարդանանք**, ՀԽՍՀ ժողովրդական նկարիչ Էդուարդ Իսաբեկյանի` Դերենիկ Դեմիրճյանի «Վարդանանք» պատմավեպի հիման վրա ստեղծած նկարազարդումները։

## Պատմություն
Ոգեշնչված Վարդանանց հերոսամարտով՝ Էդուարդ Իսաբեկյանն ի սկզբանե ստեղծել է «Պատասխան Հազկերտին» և «Ավարայրի ճակատամարտը» էսքիզները, այնուհետև, ծանոթանալով Վարդանանք վեպին, ստեղծել հինգ թերթ մատիտանկար, որտեղ երկու մասսայական տեսարաններին ավելացել են մի քանի գլխավոր հերոսների՝ (Վարդան, Վասակ, Ղևոնդ) կերպարները։

Պատմավեպի երկրորդ հրատարակության նկարազարդումների համար Իսաբեկյանը ստեղծել է տասներկու թերթ, որտեղ գերակշիռ տեղ են ունեցել «Պատասխանը» և «Ճակատամարտը»։ Պատմական թեմայի մեջ մխրճվելով զգոն ռեալիստի խորաթափանցությամբ՝ նկարիչը խտացրել է երևույթի պատմա-փիլիսոփայական ողջ իմաստը, որն իր դրսևորում է գտել «Պատասխան Հազկերտին» մեծադիր գեղանկարչական կտավի ձևով։ Նկարը համարվում է հայ պատմական գեղանկարչության լավագույն գործերից մեկը։

Իսաբեկյանը վարպետորեն ստեղծել է անհատականացված-հոգեբանական կերպարներ, կոմպոզիցիոն տրամաբանված փոխհարաբերության մեջ մտցնելով նրանց՝ կտավին հաղորդել տագնապալի լարվածություն, ուր թևածում էր խրոխտ ոգու հերոսականությունը, դյուցազնականությունը, հայրենասիրությունը։

Ստեղծելով գեղանկարչական մեծադիր կտավ՝ Իսաբեկյանը չավարտեց Վարդանանց թեմային։ «Հայաստան» հրատարակչության ձեռնարկած Դերենիկ Դեմիրճյանի «Վարդանանքի» ռուսերեն հրատարակությունն առիթ հանդիսացավ, որ Էդուարդ Իսաբեկյանը նորից ձեռնամուխ լինի դրա նկարազարդումներին (14 նոր էջեր), որոնք նրա երկար տարիների խորաթափանց ջանքերի, գեղարվեստական երկի նկարազարդման համոզված և կայուն ըմբռնումների, նրա ոճի, կերպավորման, փիլիսոփայական իմաստի հարազատ, անմտացածին դրսևորումներն են։

Ներկա հավաքածուն ընդգրկում է նկարչի վերջին գրաֆիկական էջերը։

## Ծանոթագրություններ

## Արտաքին հղումներ
*Էդուարդ Իսաբեկյանի պաշտոնական կայքը

Կատեգորիա:Էդուարդ Իսաբեկյանի նկարներ
Դանֆերմլին

[left|200px|thumb|[Դանֆրմլինի աբբայություն|Դանֆերմլինի աբբայություն]]
**Դանֆերմլին** (, ), քաղաք Շոտլանդիայում։ Տեղակայված է Ֆայֆ մարզում՝ Ֆերթ-օֆ-Ֆորթ ծոցի ափին։ Քաղաքը գտնվում է բրիտանական Էդինբուրգ քաղաքից հյուսիս-արևմուտք։ Քաղաքը զբաղեցնում է 7.07 կմ² տարածք։

## Պատմություն
Դանֆերմլինը Շոտլանդիայի հնագույն քաղաքներից մեկն է։ Ենթադրվում է, որ միջնադարում այստեղ էր տեղակայված Շոտլանդիայի թագավորների նստավայրը՝ Դանֆերմլինյան ապարանքը (այժմ ամբողջովին վերածվել է ավերակների)։ Դանֆերմլինի աբբայությունը ծառայում էր նրանց համար որպես գերեզմանատուն։ 1624 թվականի քաղաքին հնագույն մասում հրդեհ բռնկվեց, որից հետո քաղաքի այդ հատվածը չվերականգնվեց։

## Բնակչություն
Ըստ 2011 թվականի մարդահամարի տվյալների, քաղաքի բնակչություն կազմում էր 49,706 մարդ։ Իսկ 2012 թվականի մարդահամարի տվյալների՝ քաղաքի բնակչությունը կազմում էր 50,380 մարդ։ Բնակչության խտությունը՝ 578 մարդ/կմ²։

## Հայտնի մարդիկ
Քաղաքում ծնված հայտնի մարդկանից են բարերար, արդյունաբերող և մարդասեր Էնդրյու Կարնեգի (1835)։ Կինոյի պարուհի և դերասանուհի Մոյրա Շիրերը (1926), պարարվեստի գիտակ Քեննետա Մաքմիլանը (1929), ռոք խմբի մասնակից Nazareth-ին։ Այդ թվում նաև խմբի ղեկավարներ Jethro Tull-ին և Յենա Անդերսոնայը։

## Քույր քաղաքներ
*  Լոգրոնյո, Իսպանիա
*  Սարասոթա, ԱՄՆ 
*  Տրոնհեյմ, Նորվեգիա 
*  Վիլգելմսխաֆեն, Գերմանիա 
*  Վիշի, Ֆրանսիա 
*  Ալբուֆեյրա, Պորտուգալիա

## Ծանոթագրություններ

Կատեգորիա:Միացյալ Թագավորության քաղաքներ
Կատեգորիա:Շոտլանդիայի բնակավայրեր